open-index/open-wikipedia-markdown huggingface dataset:
Վիբորգի գլխավոր փոստատան շենք

**Վիբորգի գլխավոր փոստատան շենք**, ճարտարապետական հուշարձան Վիբորգի Կրեպոստնայա փողոցի 30 շենքում։ Շենքը կառուցվել է 1912-1914 թվականներին` ճարտարապետ Յակոբ Արենբերգի (1847-1914) նախագծով։

## Նկարագիր
Վիբորգի փոստատան շենքը ճարտարապետ Յոհան Յակոբ Արենբերգի վերջին նախագիծն էր և ոճական առումով որոշ չափով տարբերվում էր հարևան, ավելի վաղ կառուցված շենքերից, որոնք կողմնորոշված էին 16-րդ դարի իտալացի ճարտարապետների աշխատանքների ոճի վրա։ Համարվում է, որ որպես նմուշօրինակ ծառայել է Դրոտտնիգհոլմյան պալատը, որը գտնվում էր Ստոկհոլմի արվարձանում։

Հետազոտողները գտնում են, որ առկա են նեոկլասիցիզմի նշաններ, որոնք արտահայտվում են ներքին բակերի ինտերիերի և ճակատների ձևավորման եռահարկ համակարգով։ Երկաստիճան գործառնական դահլիճը զարդարված է փայլեցված գրանիտե սյուներով։

Վիբորգի փոստատան ճակատային մասում տեղադրված է ցուցանակ երկու լեզուներով՝ «Փոստ» և «*Poste*», որը պահպանվել է մինչ օրս։ Ռացիոնալ նախագծման շնորհիվ շենքը նպատակահարմար է ժամանակակից օգտագործման համար։

## Պատմություն
18-րդ դարի կեսերից Վիբորգի փոստատունը տեղակայված էր Կրեպոսնայա (այն ժամանակ Եկատերինինյան) փողոցի թիվ 3 շենքում։ 19-րդ դարի վերջին՝ Եղջյուրաձև ամրոցի ապամոնտաժելուց հետո, սկսվեց նոր քաղաքային կենտրոնի ստեղծումը՝ նահանգապետի նստավայրի, Լութերական եկեղեցու, ուսումնական և այլ հաստատությունների շենքերի կառուցմամբ։ Շենքերի զգալի մասի նախագծումը իրականացվել է նահանգային  ճարտարապետ Յակոբ Արենբերգի կողմից, ով նախընտրում էր նեոռենեսանս ոճը։ Շինարարության ծախսերը կազմել էին մոտ 550,000 ֆինլանդական մարկ, որը այդ ժամանակաշրջանի համար բացառիկ մեծ գումար էր կազմում։

1890 թվականից ի վեր Ֆինլանդիայի մեծ դքսության փոստային ծառայությունը ընդգրկված էր Ռուսական կայսրության ներքին գործերի նախարարության համակարգում։   Ֆինլանդիայում Քաղաքացիական պատերազմի ընթացքում Վիբորգում տեղի ունեցան զանգվածային գնդակահարություններ, 1918 թվականի ապրիլի 29-ին գեներալ Մաներհայմի զորքերի կողմից քաղաքը գրավելուց հետո փոստատան բակում գնդակահարվեցին վեց փոստային ծառայողներ, որոնք ֆիննական կարմիր գվարդիականների կողմնակիցներ էին, դրանց  թվում էր ֆինն գրող Կյոսսի Ահմալան, որը, Վլադիմիր Լենինի քաղաքում ընհատակյա գտնվելու ընթացքում նրան Պետրոգրադից ուղարկված նամակներ էր բերել։

## Պատկերասրահ

4Y1A2350 Vyborg, Russia (34396348634).jpg|Նախագծվել է մինչև Երկրորդ համաշխարհային պատերազմը
501. Выборг. Место захоронения белофинов.jpg|Հուշաքար սպիտակ ֆինների թաղման վայրում
Post Office in Vyborg.jpg|Վիբորգի փոստատան շենք
011. Выборг. Центральный почтамт.jpg


## Ծանոթագրություններ

## Գրականություն
* *Гусаров А. Ю.* Выборг. Прошлое и настоящее средневекового города. Путеводитель. — : Паритет, 2017. — 320 с. — ISBN 978-5-93437-434-2.
* 
* 

Կատեգորիա:1914 հիմնադրումներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Ռուսաստանի փոստ
Կատեգորիա:Վիբորգի ճարտարապետական հուշարձաններ
Երկրաշարժ Կոբեում

**Երկրաշարժ Կոբեում** (, *Հանշին Ավաձի մեծ երկրաշարժ*), Ճապոնիայի պատմության մեջ խոշորագույն երկրաշարժերից մեկը։

Երկրաշարժը եղել 1995 թվականի հունվարի 17-ի առավոտյան՝ տեղական ժամանակով (JST) 05:46-ին։ Նրա ակնթարթային մագնիտուդը կազմել է 6,9 (Ռիխտերի սանդղակով 7,3 մագնիտուդ)։ Երկրաշարժի օջախը տեղակայված է եղել Ավաձի կղզու տակ՝ 15-20 կմ խորության վրա, և կապված եղել Ակաշի նեղուցում քաղաքի տակ գտնվող տեկտոնիկ բեկման հետ։

Հաշվարկների համաձայն՝ երկրաշարժի ընթացքում զոհվել է 6434 մարդ։ Բնական աղետի հետևանքները՝ 200 000 շենքերի, Հանշին արագընթաց մայրուղու 1 կիլոմետրի, Կոբե նավահանգստում 150 կառամատույցներից 120-ի ոչնչացում, քաղաքի էլեկտրամատակարարման խախտում։ Բնակիչները, ստորգետնյա ցնցումների պատճառով, վախեցել են տուն վերադառնալ, որոնք շարունակվել են մի քանի օր։ Տնտեսական վնասը կազմել է մոտ 10 տրլն իեն կամ 102,5 մլրդ $, կամ այն ժամանակ Ճապոնիայի ՀՆԱ-ի 2,5%-ն։ Փրկարարական աշխատանքների շինարարության և կազմակերպման մեջ հայտնաբերվել են բազմաթիվ կառուցողական թերություններ։ Կառավարության հանդեպ դժգոհությունն այնքան մեծ էր, որ նույնիսկ մաֆիան (յակուձա) օգնության էր հասել տուժածներին՝ ջուր և սննդամթերք բերելով։

1995 թվականից քաղաքում յուրաքանչյուր տարի անցկացվում է լույսի փառատոնը՝ ի հիշատակ երկրաշարժի զոհերի։

## Ծանոթագրություններ

## Արտաքին հղումներ
* Great Hanshin Earthquake and the destruction of the infrastructure  – Ministry of Land, Infrastructure, Transport and Tourism
* Kunii et al., The Medical and Public Health Response to the Great Hanshin-Awaji Earthquake in Japan: A Case Study in Disaster Planning 
* Sawada and Shimizutani, Are People Insured Against Natural Disasters? Evidence from the Great Hanshin-Awaji (Kobe) Earthquake in 1995
* Seismic Activity in Japan – Headquarters for Earthquake Research Promotion
* Special Great Hanshin Earthquake Edition - [St. Cloud State University - Links to lists of the deceased and injured, including Japanese citizens and foreign students at Kobe University
* Kansai Area Earthquake information - ソニーコンピュータサイエンス研究所}} (ソニーコンピュータサイエンス研究所)

Կատեգորիա:20-րդ դարը Ճապոնիայում
Կատեգորիա:Երկրաշարժեր Ճապոնիայում
Կատեգորիա:Երկրաշարժեր այբբենական կարգով
Շիգա Կոգեն

[thumb|right|[Մակակները տաք աղբյուրում]]
thumb|right|Վերելակներ լեռնադահուկորդներով
, ճապոնական լեռնադահուկային հանգստավայր, որը տեղակայված է Նագանո պրեֆեկտուրայի Ձյոսինյեցու Կոգենի ազգային պարկում՝ Յամանոուտի ավանի մոտակայքում։

1998 թվականի Ձմեռային օլիմպիական խաղերի ընթացքում այս հանգստավայրում անցկացվել են լեռնադահուկային և սնոուբորդինգի առաջնություններ։ Ավելի քան 20 կմ երկարությամբ հանգստավայրն իր մեջ միավորում է 21 լեռնադահուկային այգի, 71 վերելակ և գոնդոլներ, բազմաթիվ լեռնադահուկային մրցուղիներ։

Դահուկային սեզոնը մեկնարկում է նոյեմբերին և ավարտվում մայիսի սկզբին։ Օդի ջերմաստիճանը հունվարին հազվադեպ է իջնում -13° ցելսիուսից։ Քամի չափազանց հազվադեպ է լինում։

Հանգստավայրն իր մեջ միավորում է 21 անկախ լեռնադահուկային այգի, որոնց միջև գործում են չվերթային ավտոբուսներ։ Զբոսայգիների մեծ մասն ունեն վերելակի իրենց տոմսերը, բայց ամեն տոմսարկղում կարելի է ձեռք բերել էլեկտրոնային տոմս, որը թույլ է տալիս շրջել բոլոր այգիներում, ինչպես նաև անվճար ավտոբուսի ճանապարհորդության իրավունք է տալիս։

Շիգա Կոգենը մի քանի գյուղեր են, որոնք բաղկացած են հիմնականում հյուրանոցներից և փոքր քանակով խանութներից և ռեստորաններից։ Որոշ ռեստորաններում և խանութներում ընդունում են վարկային քարտեր։ Հանգստավայրի միակ բանկոմատը գտնվում է Հասուիկեի փոստային բաժանմունքում, որը փակ է շաբաթ և կիրակի օրերին։

Շիգա Կոգեն շրջանում գտնվում են մի քանի երկրաջերմային աղբյուրներ, որոնց տաք ջուրը հաճախ օգտագործվում է բաղնիքներում։

Հանգստավայրից ոչ հեռու տեղակայված է Ձիգոկուդանի վայրի կապիկների այգին։ Փոքր տարածքի վրա ապրում է ճապոնական մակակների գաղութ, որոնք ժամանակի մեծ մասը ծախսում են տաք աղբյուրներում։

## Ծանոթագրություններ

## Արտաքին հղումներ
* Официальный сайт курорта
* Англоязычный сайт, посвящённый курорту

Կատեգորիա:Ճապոնիայի բնական արգելոցներ
Կատեգորիա:Ճապոնիայի լեռնադահուկային հանգստավայրեր
Կատեգորիա:Նագանո պրեֆեկտուրայի ռելիեֆ
Էրին Կարպլակ

**Էրին Կարպլակ** (, ), ուկրաինական ծագումով կանադացի դերասանուհի։

## Կենսագրություն
Էրին Կարպլակը ծնվել է 1978 թվականի հոկտեմբերի 17-ին Ջասպերում՝ Ալբերտայում։ Նրա մայրը միջնակարգ դպրոցի տնоրեն է եղել, իսկ հայրը աշխատել է երկաթուղիում։ Ունի ուկրաինական արմատներ։ Սովորել է Վիկտորիա համալսարանի թատերական ֆակուլտետում, որտեղ և ստացել է արվեստների բակալվարի աստիճան։ Համալսարանը ավարտել է 2000 թվականին։

## Կարիերա
Նա սկսել է իր կարիերան  Վանկուվերում, որտեղ 2000-2005 թվականներին նկարահանվել է ավելի քան տասնյակ հեռուստասերիալներում և ֆիլմերում, նախքան «Godiva’s»  հեռուստասերիալում Քեյթի դերը ստանալը։ 2002 թվականին Էրինը նկարահանվել է «Glory Days» կարճ սերիալում։ 2004 թվականին նա նկարահանվել է այնպիսի ֆիլմերում, ինչպիսին են «Միջերկրական ծովի կախարդը» և «Դահիճ Ջեկի վերադարձումը 2», որտեղ խաղացել է սերիական մարդասպանի դերը։ Կարպլակը առաջադրված է եղել որպես «Leo» մրցանակակիր «Godiva’s» առաջին սեզոնի համար և 2006 թվականաին՝ «Gemini» որպես կնոջ ամենալավ դերակատարող (Գլխավոր դրամատիկական դեր)։ 2009 թվականին նա հաղթել է «Gemini» մրցանակը կնոջ լավագույն դրամատիկական կերպարի համար «Լինել Էրիկա» սերիալում։

«Godiva’s» սերիալից հետո Էրինը շարունակեց աշխատել հեռուստատեսությունում և նկարահանվել կարճամետրաժ ֆիլմերում։ 2007 թվականին նա նկարահանվեց «Bionic Woman», «Ֆլեշ Գորդոն» և «The L Word» սերիալներում։ 2008 թվականին Կարպլակը «Smokejumpers» ֆիլմում ստացավ գլխավոր դերը (ռեժիսոր Ջոն Թերլեսկի)։ 2009 թվականին նա նկարահանվեց «Լինել Էրիկա» սերիալում, որը նրան մեծ ճանաչում բերեց։ Նրան առաջարկեցին գլավոր Էրիկա Սթրենջ դերը, երբ նա Լոս-Անջելեսում նկարահանվում էր «The L Word» սերիալում։ 2010 թվականին Կարպլակը երկրորդական դերով նկարահանվեց «Կյանքը անկանխատեսելի է» սերիալի առաջին եթերաշրջանում, որտես նա մարմնավորում էր ռադիոկայանի ղեկավարին՝ Էրիսին։

## Մրցանակներ
2009 թվական - Gemini Award մրցանակ որպես լավագույն ներկայացում անընդհատ դրամատիկական դերակատարման համար (Լինել Էրիկա)

2010 թվական - Leo Award մրցանակ որպես լավագույն գլխավոր դերասանուհի (Լինել Էրիկա)

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Ռամոն Աբելեդո

**Ռամոն Աբելեդո** (, ), արգենտինացի ֆուտբոլիստ, հարձակվող։

## Ակումբային կարիերա
Ռամոն Աբելեդոն իր ֆոտբոլային կարեիրան սկսել է 1955 թվականին, «Ինդեպենդետե» ակումբում, որտեղ էլ անց է կացրել իր կարիերայի մեծ մասը։ Այս ակումբի կազմում Աբելեդոն երկու անգամ դարձել է չեմպիոն` 1960 և 1963 թվականներին։ 1964 թվականին նա տեղափոխվել է «Բոկա Խունիորս»։ «Բոկա Խունիորսի» կազմում Աբելեդոն անցեկացրել երկու հանդիպում։

## Միջազգային կարիերա
Ռամոն Աբելեդոն Արգենտինայի հավաքականի կազմում մասնակցել է 1962 թվականի ֆուտբոլի աշխարհի առաջնությանը։ Սակայն Արգենտինայի հավաքականի անցկացրած երեք հանդիպումներից ոչ մեկին Աբելեդոն չի մասնակցել։

## Ձեռքբերումներ
### Ակումբային

**Ինդեպենդետե**

* Արգենտինայի ֆուտբոլի առաջնություն (2). 1960 (չեմպիոն), 1963 (չեմպիոն)

**[[Բոկա Խունիորս]]**
* Արգենտինայի ֆուտբոլի առաջնություն (1). 1964 (չեմպիոն)

## Ծանոթագրություններ

Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Ռոմա Դաունի

**Ռոմա Դաունի** ( ), ամերիկացի դերասանուհի, երգչուհի և իռլանդական ծագմամբ պրոդյուսեր, որն առավել հայտնի է «Հրեշտակի հպում» հեռուստասերիալում խաղացած դերով, որը նրան բերել է «Էմմիի» և «Ոսկե գլոբուսի» երկու անվանակարգ։

## Վաղ տարիներ
Դաունին ծնվել և մեծացել է Դերի քաղաքում։ Նա սովորել է *Thornhill College*-ում։ Ի սկզբանե Դաունին ցանկացել է դառնալ նկարչուհի և *University of Brighton*-ում ստացել է բակլավարի աստիճան, սակայն հետագայում որոշել է տիրապետել դերասանուհու մասնագիտությանը՝ ավարտելով Լոնդոնի դրամատիկական ստուդիան, որտեղ խաղացել է Շեքսպիրի, Շոուի և Չեխովի պիեսներում։

## Կարիերա
Դաունին առավել հայտնի էր «Հրեշտակի հպում» հեռուստասերիալում խաղացած Մոնիկայի դերով, որտեղ նա նկարահանվել է 1994-2003 թվականներին։ Սերիալը հասել է ժողովրդականության և տևել է ավելի քան մեկ տասնամյակ։ 1997-1998 թվականներին Դաունին ստացել է «Էմմիի» երկու մրցանակ՝ «լավագույն դերասանուհի դրամատիկական սերիալում» կատեգորիայում, իսկ 1998-1999 թվականներին «Ոսկե գլոբուս» մրցանակ՝ «լավագույն կանացի դեր հեռուստատեսային սերիալ-դրամայում» կատեգորիայում։

Դաունին նկարահանվել է մի քանի ֆիլմերում, ինչպիսիք են «Հերակլեսը և ամազոնուհին», «Վարձով ընտանիք», «Երկրորդ մեղրամիս», «Փրկվածների ակումբ», «Մազոտ պատմություն», «Հարսանեկան պար» և «Հետապնդելով Ռանդալսին»։ Վերջին տարիներին նա հիմնականում զբաղվել է վավերագրական ֆիլմերի և մուլտսերիալների արտադրությամբ։

Դաունին «Աստվածաշունչը» մինի սերիալի ստեղծող և պրոդյուսերն է, որը եթեր է հեռարձակվել 2013 թվականի մարտին։

## Անձնական կյանք
Ռոման ամուսնացած է եղել երեք անգամ։ 1987-1989 թվականներից նա ամուսնացած է եղել Լիլանդ Օրսերի հետ։ 1995-1998 թվականներից Դևիդ Էնսպաուգի հետ, որոնց դուստրը՝ Ռայիլ Մարիուին ծնվել է 1996 թվականին։ 2007 թվականին ապրիլի 28-ին Ռոման ամուսնացել է հեռուստատեսային պրոդյուսեր Մարկ Բարնեթի հետ։

## Ֆիլմագրություն

## Ծանոթագրություն

## Արտաքին հղումներ
* Roma Downey at Irish Central
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Անգլիացի երգչուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի կինոպրոդյուսերներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հոլիվուդյան փառքի ծառուղի
Ֆրանսուա Քլեր

**Ֆրանսուա Քլեր** (, ), ֆրանսիացի նախկին ֆուտբոլիստ։ Խաղային դիրքը՝ պաշտպան։ Խաղացել է Ֆրանսիայի ֆուտբոլի ազգային հավաքականի կազմում։

## Կարիերա
Պրոֆեսիոնալ կարիերան սկսել է 2002 թվականին՝ Օլիմպիկ Լիոն ֆուտբոլային ակումբի կազմում։ 2004 թվականին տեղափոխվել է Թուլուզ ֆուտբոլային ակումբ։ 2005 թվականին վերադարձել է Լիոնի Օլիմպիկ։ Այնտեղ խաղացել է 5 տարի։

2010 թվականին տեղափոխվել է Նիս ֆուտբոլային ակումբ։

2006 թվականին խաղացել է Ֆրանսիայի ֆուտբոլի ազգային հավաքականում։ 2008 թվականի մասնակցել է Եվրոպայի առաջնությանը։

Մասնակցել է ՈՒԵՖԱ-ի Չեմպիոնների լիգայի 20 խաղի, բայց նաև նրան արգելել են մասնակցել չորս խաղի։ 2006 թվականին Օլիմպիկ ֆուտբոլային ակումբի հետ անօրինական տրանսֆերային պայմանագիր կնքելու պատճառով Ֆրանսիայի պրոֆեսիոնալ ֆուտբոլային լիգայի կողմից տուգանվել է 150․000 եվրոյով։

2012 թվականի հուլիսի 9-ին Քլերը 3 տարվա պայմանագիր է կնքել Սենտ Էտիեն ֆուտբոլային ակումբի հետ։ Թիմի կազմում իր միակ գոլը խփել է 2013 թվականի մարտի 17-ին՝ Պարի Սեն-Ժերմենի դեմ խաղի ժամանակ, և հաշիվը դարձրել 2-2։

Ֆրանսիայի ֆուտբոլի երկրորդ դիվիզիոնին մասնակցելուց հետո, 35 տարեկանում հայտարարել է ֆուտբոլից հեռանալու իր որոշման մասին։

## Հաջողություն
* Ֆրանսիայի չեմպիոն (3)։ 2005/06, 2006/07, 2007/08
* Արժանացել է ֆուտբոլի Ֆրանսիայի լիգայի գավաթին (1)։

## Ծանոթագրություններ

## Արտաքին հղումներ
* Профиль игрока на официальном сайте лионского «Олимпика» 
* 
* 
* 

Կատեգորիա:Թուլուզի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Նոտորո

**Նոտորո** (), լիճ (ծոց) Հոկայդո կղզու հյուսիսային հատվածում, Ճապոնիա, Օխոտի ծովի ափ։ Լճի ջրային հայելու մակերեսը 59 կմ² է։ Ջրափնյա գծի երկարությունը 31 կիլոմետր է։ Խորությունը հասնում է 22 մետր, լճի արևելյան հատվածը արևմտյանից ավելի խորն է։

Նոտորոն տեղակայված է Աբաշիրի քաղաքից ոչ հեռու, Աբաշիրի շրջան, Հոկայդո պրեֆեկտուրա, ունի կլորացված՝ հյուսիսից հարավ ձգված ձև։ Լիճը Օխոտի ծովի հետ կապված է 200 լայնությամբ և 6-7 մետր խորությամբ նեղուցով։ Լճի արևմտյան ափին գտնվում են Նոտորո, Հեյվա, իսկ հարավային ափին՝ Ուբարանայ և Ֆուտամիգաոկա բնակավայրերը։ Արևելյան ափը ճեղքված է։ Արևմուտքից և հարավից Նոտորո են հոսում մեծ թվով վտակներ, որոնցից ամենամեծը Ուբարանայն է։ Լճային ջրի աղիությունը համընկնում է Օխոտի ծովի ջրի աղիության հետ։

Նոտորոյում կախված սեզոնից ջրի ջերմաստիճանը փոխվում է՝ 1,5-ից մինչև 21,4&nbsp;°C։ Հունվարից մինչև ապրիլ ընկած ժամանակահատվածում լիճը ծածկվում է սառույցով։

Նոտորոյի ջրերն օգտագործվում են ծովամթերք աճեցնելու համար։ Լիճը հանդիսանում է ձկնորսության հայտնի վայր, ինչպես տեղացիների, այնպես էլ զբոսաշրջիկների մոտ։

## Ծանոթագրություններ

## Արտաքին հղումներ
* 

Կատեգորիա:Բուստալճակներ
Կատեգորիա:Հոկայդոյի լճեր
Կատեգորիա:Ճապոնիայի լճեր
Ռիչարդ Բենջամին

**Ռիչարդ Բենջամին** ( ), ամերիկացի դերասան և կինոռեժիսոր, «Ոսկե գլոբուս» մրցանակի դափնեկիր։

## Կենսագրություն
Ռիչարդ Բենջամին ծնվել է Նյու Յորքում` կարի արդյունաբերությունում աշխատող հրեայի ընտանիքում։ Ռիչարդը սովորել է կատարողական արվեստների բարձրագույն դպրոցում և ավարտել է Հյուսիսարևմտյան համալսարանը, որտեղ մասնակցել է բազմաթիվ պիեսների և հաճախել է թատերական դպրոց։

1961 թվականի հոկտեմբերի 26-ին Բենջամինն ամուսնացել է Պոլա Պրենթիսի հետ։ Նրանք ունեն երկու երեխա՝ որդին՝ Ռոսը և դուստրը՝ Պրենթիսը։

## Ֆիլմագրություն
### Դերասան

### Ռեժիսոր

## Մրցանակներ և անվանակարգեր

## Ծանոթագրություն

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի թատերական ռեժիսորներ
ԱՄՆ-ի շրջանների ցանկ

մինի|աջից|ԱՄՆ-ի բաժանումը վարչաշրջանի և նրանց հավասարեցված վարչատարածքային միավորները
Ստորև բերված են ԱՄՆ-ի շրջանների ցանկը՝ 3141 շրջան կամ դրան հավասարեցված վարչատարածքային միավոր 50 նահանգներում, գումարած Կոլումբիայի շրջանը (Վաշինգտոն քաղաք) և ևս 100 նման միավոր ԱՄՆ-ի ողջ տարածքում։ ԱՄՆ-ի 50 նահանգներից 48-ը բաժանված է 3007 օկրուգների, Լուիզիանա նահանգը բաժանված է 64 համայնքի, Ալյասկայի նահանգը բաժանված է 19 կազմակերպված և մեկ անկազմակերպ շրջանի։ Քանի որ անկազմակերպ շրջանն ունի ահռելի տարածք (837.706 կմ²) ԱՄՆ-ի Բնակչության մարդահամարի բյուրոն այդ տարածքը բաժանել է 10 մարդահամարների գոտիների։ Յուրաքանչյուր նահանգում շրջանների քանակը տարբեր է, «ռեկորդակիրներն» այդ ցուցակում՝ Դելավեր են, որը բաժանված է ընդամենը երեք շրջանի և Տեխասը, որն ունի 254 շրջան։ Ռոդ Այլենդի բոլոր հինգ շրջանները, Կոնեկտիկուտի բոլոր ութ շրջանները և Մասաչուսեթսի տասնչորս շրջաններից ութն արդեն ֆունկցիոնալ վարչաշրջան չունեն, սակայն դեռևս գոյություն ունեն ինչպես իրավաբանական անձինք և մարդահամարի օբյեկտներ։
Վիրջինիա նահանգն ունի 38 «անկախ քաղաքներ», որոնք ոչ մի շրջանի մեջ չեն մտնում։ Մեկական «անկախ քաղաք» ունեն Մերիլենդ, Միսսուրի և Նևադա նահանգները։

Միացյալ Նահանգների տարածքներն այնպիսի հասկացություն չունեն ինչպես շրջանը, բացառությամբ՝ Ամերիկյան Սամոայի։

## Ընդհանուր տվյալներ
Եթե հաշվի առնենք միայն ԱՄՆ-ի շրջանները և համայնքները, բացառությամբ Ալյասկայի «անկախ քաղաքների», Նյու Յորքի բորոյի և արտասահմանյան տարածքների, ապա՝

* Ամենաքիչ թվով բնակչությամբ շրջանը՝ Քալավաոն (Հավայիի նահանգ) է՝ 88 մարդ բնակչությամբ,
* Ամենամեծ թվով բնակչությամբ շրջանը՝ Լոս Անջելեսն (Կալիֆոռնիա նահանգ) է՝ 10.163.507 մարդ,
* Նվազագույն մակերեսով շրջանը՝ Կալավաո քաղաքն (Հավայիի նահանգ) է, 137 կմ2 (դրանցից 77.3%-ը զբաղեցնում են բաց ջրային տարածքները),
* Առավելագույն մակերեսով շրջանը՝ Սան Բերնարդինոն (Կալիֆոռնիա նահանգ) է, 52.070 կմ2 (դրանցից 0.23 %-ը զբաղեցնում են բաց ջրային տարածքները),
* Բնակչության նվազագույն խտությամբ շրջանը՝ Լովինգն է (Տեխաս), 0.076 մարդ/կմ2,
* Բնակչության ամենամեծ խտությամբ շրջանը Հադսոնն է (Նյու Ջերսի), 4295.9 մարդ/կմ2 (հաշվի առնելով, որ շրջանի տարածքի 25.9%-ը զբաղեցնում է բաց ջրային տարածքները, բնակչության փաստացի խտությունը կազմում է 5763.7 մարդ/կմ2):

## Ցանկ

## Գրականություն
* *Джозеф Натан Кейн, Чарльз Кёрри Айкен.* «The American Counties: Origins of County Names, Dates of Creation, and Population Data, 1950—2000» **(2005)**, изд. **, 529 с., ISBN 9780810850361

## Արտաքին հղումներ
* USA Counties in Profile на сайте *statsamerica.org
* [http://www.city-data.com/countyDir.html US Counties] на сайте *city-data.com

## Ծանոթագրություններ

Կատեգորիա:ԱՄՆ-ի վարչական բաժանում
Վտանգավոր ստեր (ֆիլմ, 2020)

**Վտանգավոր ստեր**  (), ամերիկյան թրիլլեր ֆիլմ, որի ռեժիսորը Մայքլ Սքոթն է, իսկ սցենարիստը՝ Դևիդ Գոլդենը։ Ֆիլմում նկարահանվել են Կամիլա Մենդեսը, Ջեյմի Չանգը, Քեմ Ժիգանդեն և այլք։ Այն թողարկվել է 2020 թվականի ապրիլի 30-ին Նեթֆլիքսում։

## Դերերում
* Կամիլա Մենդես՝ Քեթի Ֆրանկլին 
* Ջեսի Աշեր՝ Ադամ Քեթեր 
* Ջեյմի Չանգ՝ Ջուլիա Բայրոն Քիմ 
* Քեմ Ժիգանդե՝ Միքի Հեյդեն 
* Սաշա Ալեքսանդեր՝ դետեկտիվ Չեսլեր 
* Էլիոթ Գուլդ՝ Լեոնարդ Ուելսլի 
* Ռեդհեշ Արիա՝ դետեկտիվ Վիլդեն

## Արտադրություն
2019 թվականի ապրիլին հայտարարվել է, որ Կամիլա Մենդեսը պայմանագիր է կնքել Մայքլ Սքոթի հետ՝ Դևիդ Գոլդենի սցենարով ֆիլմում նկարահանվելու համար։ 2019 թվականի մայիսին դերասանական կազմին միացել են Ջեսի Աշերը, Ջեյմի Չանգը, Քեմ Ժիգանդեն, Սաշա Ալեքսանդրը և Էլիոթ Գուլդը։

### Նկարահանումներ
Հիմնական նկարահանումները սկսվել են 2019 թվականի ապրիլին։

## Թողարկում
Ֆիլմը թողարկվել է 2020 թվականի ապրիլի 30-ին։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Անգլերեն ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Հենրիկ Դամ

**Կառլ Պետեր Հենրիկ Դամ** (, ),  դանիացի կենսաքիմիկ և ֆիզիոլոգ։

Դամը, համատեղ աշխատելով Էդվարդ Դոյզիի հետ, 1943 թվականին արժանացել է Նոբելյան մրցանակի վիտամին K-ն հայտնաբերելու և իր կատարած՝ մարդու ֆիզիոլոգիային վերաբերող աշխատանքի համար։ Դամի փորձարկումների հիմքում ընկած էր հավերին խոլեսթերինից զուրկ սննդով կերակրելը։ Վերջինս իր առաջին փորձարկումները կատարել է Օնտարիոյի գյուղատնտեսական համալսարանում։ Մաքֆարլեյնը,Գրահամը և Ռիչարդսոնը, աշխատելով Օնտարիոյի գյուղատնտեսական համալսարանում՝ ճտերի կերակրման ծրագրի շրջանակներում, կիրառել են քլորոֆորմ՝ հավի մսից ճարպը հեռացնելու նպատակով։  Նրանք նկատել են, որ այն ճտերի մոտ, որոնց կերակրել են ճարպազերծված սննդով, առաջացել են արյունազեղումներ արյունահոսությունների տեսքով։ Դամը պարզեց, որ հավերի սննդակարգում խոլեսթերին ավելացնելիս չեն շտկվում ստեղծված թերությունները։ Նաև, հասկացավ, որ խոլեսթերինազերծելիս օրգանիզմից դուրս է բերվում տարբերակված վիտամին, որը պատասխանատու է կոագուլյացիային։  Նոր հայտնաբերված վիտամինը ստացել է K անվանումը։ Առաջին նյութերը հրապարակվել են գերմանական ամսագրերում *Koagulationsvitamin* անունով։
thumb|upright=1.1|Դամը 1946 թվականին կնոջ հետ Ստոկհոլմում 
1920 թվականին *Կոպենհագենի պլիտեխնիկական ինստիտուտում* (այժմ՝ Դանիայի տեխնիկական համալսարան) ստացել է քիմիայի բակալավրի աստիճան և նշանակվել է քիմիայի ուսուցչի օգնական գյուղատնտեսության և անասնաբուժության դպրոցում։ 1923 թվականին Դամը Կոպենհագենի ինստիտուտում՝ Ֆիզիոլոգիական լաբորատորիայում, ստացել է կենսաքիմիայի ուսուցչի պաշտոն։ 1925 թվականից նա  Ֆրից Պրեգլի անվան Գրացի համալսարանում սովորել է մանրէաբանություն, սակայն 1928 թվականին վերադարձել է Կոպենհագենի համալսարան, որտեղ կենսաքիմիայի ինստիտուտում նշանակվել էր պրոֆեսորի օգնական, այնուհետև, նաև, պրոֆեսոր։ Կոպենհագենի համալսարանում պրոֆեսոր եղած ժամանակ, նա հիմնականում աշխատում էր արտասահմանում, իսկ 1934 թվականին Կոպենհագենի համալսարանին ներկայացրեց "Nogle Undersøgelser over Sterinernes Biologiske Betydning" (ստերինների կենսաբանական նշանակության մասին որոշ հետազոտություններ) վերնագրով ատենախոսություն և ստացավ կենսաքիմիայի գծով փիլիսոփայության դոկտորի աստիճան։

1942 և 1945 թվականների ընթացքում Դամը եղել է Ռոչեստեր համալսարանի գլխավոր գիտաշխատողը։ Սա այն ժամանակաշրջանն էր, երբ նա  պարգևատրվել էր Նոբելյան մրցանակով։ 1951 թվականին, նա առաջիններից էր, որոնք մասնակցել են Նոբելյան դափնեկիրների հանդիպումներին։

## Տես նաև
*  Ռոչեստերի համալսարան
*  Ռոչեսթերի համալսարանն ավարտածների ցանկ,որոնք արժանացել են Նոբելյան մրցանակի

## Ծանոթագրություններ

## Արտաքին հղումներ
*  including the Nobel Lecture on December 12, 1946 *The Discovery of Vitamin K, Its Biological Functions and Therapeutical Application*

Կատեգորիա:Գրացի համալսարանի շրջանավարտներ
Կատեգորիա:Դանիացի բժիշկներ
Կատեգորիա:Դանիացի գիտնականներ
Կատեգորիա:Դանիացի նոբելյան մրցանակակիրներ
Կատեգորիա:Դանիացի քիմիկոսներ
Կատեգորիա:Կոպենհագենի համալսարանի շրջանավարտներ
Կատեգորիա:Նոբելյան մրցանակակիրներ
Կատեգորիա:Նոբելյան մրցանակի դափնեկիրներ
Միացյալ նահանգների հանրապետություն

**Միացյալ նահանգների հանրապետություն** կամ **Նիդերլանդների միացյալ նահանգներ**, երբեմն պարզապես՝ **Միացյալ նահանգներ** կամ **Հոլանդական հանրապետություն**, միջնադարյան դաշնային հանրապետություն, որը հիմնադրվել է 1581 թվականին՝ Ցածրահողերում հոլանդական ինքնահռչակ պետության ստեղծման և Իսպանական կայսրության դեմ հաջող պայքարի արդյունքում։ Գոյություն է ունեցել մինչև 1795 թվականը՝ Բատավյան հեղափոխության արդյունքում Միացյալ պրովիցիաների հանրապետության անկումն ու Ֆրանսիայի գերիշխանության ընդունումը։

Միացյալ նահանգների հանրապետությունը Ցածրահողերի տարածքում ձևավորված առաջին լիովին անկախ հոլանդական ազգային պետությունն է, որի գոյության ժամանակահատվածը Նիդերլանդների պատմության մեջ հայտնի է որպես ոսկեդարի՝ թռիչքային զարգացման և նվաճումների շրջան։

Մոտ 1,5 միլիոն բնակչութուն ունեցող փոքր հանրապետությունը կարճ ժամանակահատվածում վերածվում է «առտրային հսկայի»՝ դառնալով համաշխարհային առևտրային գերտերություններից մեկը։ Եվրոպայից դուրս նոր տարածքների նվաճմամբ ձևավորվում է Նիդերլանդական գաղութային կայսրությունը, որն իր ռազմական ներուժով մրցունակ էր այնպիսի տերությունների հետ, ինչպիսիք էին Իսպանական և Բրիտանական կայսրությունները։ Միացյալ նահանգների դրոշի ներքո են ձևավորվել Հոլանդական արևելահնդկական և արևմտահնդկական ընկերությունները։

Հոլանդական հանրապետությունը հանդիսացել է ժամանակաշրջանի առաջադիմական պետություններից մեկը, որը ունենալով ռազմաքաղաքական մեծ ներուժ (մասնավորապես, տարածաշրջանում ամենահզոր ռազմածովային նավատորմերից մեկը), խրախուսել է արվեստն ու գիտությունը, պաշտպանել կրոնական հանդուրժողականությունն ու անհատների մտքի ազատությունը։ 17-րդ դարի Հոլանդիայում են ստեղծագործել ականավոր նկարիչներ Ռեմբրանդ վան Ռեյնը, Յան Վերմեերը, գործունեություն ծավալել գիտնականներ Հուգո Գրոտիոսը և Անտոնի վան Լևենհուկը։

## Տես նաև
* Նիդերլանդական ոսկեդար
* Հոլանդական արևելահնդկական ընկերություն

## Ծանոթագրություններ


Կատեգորիա:Միջնադարյան Եվրոպա
Կատեգորիա:Նախկին հանրապետություններ
Կատեգորիա:Նիդերլանդների պատմություն
Ժեորժինա Ամորոս

**Ժեորժինա Ամորոս** (, ), իսպանացի դերասանուհի, որն առավել հայտնի է «Էլիտա», «Բարի գալուստ, ընտանի՛ք» և «Դեմ առ դեմ» հեռուստասերիալներում խաղացած դերերի շնորհիվ։ Նա նաև հայտնի է նրանով, որ բարձրաձայնում է իր տեսակետները սոցիալական ցանցերի և միջոցառումների միջոցով։ Նկարահանվելու է 2020 թվականի «Ռիֆկինի փառատոնը» ֆիլմում, որը կլինի նրա առաջին, ամբողջովին անգլալեզու մարմնավորումը։

## Վաղ և անձնական կյանք
Ամորոսը ծնվել է կատալոնական Բարսելոնա քաղաքում։ Ազատ խոսում է կատալաներեն, իսպաներեն և ֆրանսերեն, ինչպես նաև անգլերեն, և նշում է, որ «չի կարող ապրել» առանց ծովի և ծովափի։ Ֆեմինիստ է և ԼԳԲՏ խտրականության դեմ արշավների է մասնակցում։ Կազմակերպել է «Por Un Solo Voto» արշավը՝ քաջալերելով իսպանացի երիտասարդներին օգտագործել իրենց ձայնը։ Արշավի հոլովակներում ելույթ են ունեցել տարբեր աստղեր։ 2019 թվականին Թվիթթերում նա մահացու սպառնալիքներ է ստացել «Էլիտայում» իր կերպարի պատճառով, և նա ջնջել է իր հաշիվը։

## Գործունեություն
Ամորոսը նշել է, որ մանուկ հասակից սկսել է նկարահանվել էպիզոդիկ դերերում։ 17 տարեկան հասակում նա տեղափոխվել է Միացյալ Նահանգների Լոս Անջելես քաղաք՝ դերասանական կրթություն ստանալու նպատակով։ 2017 թվականից սկսած՝ նա նկարահանվել է Նեթֆլիքսի մի քանի հեռուստասերիալներում։ Իր աշխատանքներից նա ասել է, որ ամենից շատ հպարտ է «Բարի գալուստ, ընտանի՛ք» հեռուստասերիալով. այն իր միակ կատալաներեն աշխատանքն է, որի շնորհիվ նա շատ բան է սովորել։ Նա նաև նկարահանվել է «Դեմ առ դեմ» բանտային դրամայի առաջին եթերաշրջանում՝ մարմնավորելով Ֆաթիմա Ամիրի կերպարը, որը Նայվա Նիմրիի կերպարի դուստրն էր։

2019 թվականին նա միացել է Նեթֆլիքսի «Էլիտա» հեռուստասերիալի դերասանական կազմին՝ խաղալով դպրոցի հավաքարարի դստեր դերը, որը նույնպես կրթաթոշակ է ստանում այնտեղ։ Կեղծ ապրելակերպ վարող հերոսուհին, որը սոցիալական լրատվամիջոցների ազդեցիկ դեմքն է, բացահայտում է, որ մարդիկ միշտ չէ, որ այնպիսին են, ինչպիսին նրանք երևում են համացանցում։ Նա ձևանում է հարուստ, որպեսզի չլինի արհամարհված հարուստների կողմից։ Ամորոսը նշում է, որ իր կերպարը «ըստ երևույթին երջանիկ է, բայց ունի շատ մակարդակներ»։ ԶԼՄ-ները Կայետանային համեմատում են Ամորոսի հետ՝ նշելով, որ դերասանուհին Ինստագրամում կիսվում է ոչ ակնահաճո լուսանկարներով և իր ժողովրդականությունն օգտագործում է տեսակետները բարձրաձայնելու համար։ Նույն թվականին ներառված է եղել Վուդի Ալլենի «Ռիքֆինի փառատոնը» ֆիլմի դերասանական կազմում, որը թողարկվելու է 2020 թվականին։ Այս ֆիլմում նա խոսում է անգլերեն։

## Ֆիլմագրություն
### Հեռուստատեսություն

### Ֆիլմ

## Ծանոթագրություններ

Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի ֆեմինիստներ
Կատեգորիա:ԼԳԲՏ իրավունքների ակտիվիստներ
Ֆենհաո

**Ֆենհաո** (), Արևմտյան Չժոու արքայատոհմի մայրաքաղաքը, որ կազմավորվել է այդ նույն արքայատոհմի նախկին մայրաքաղաքների՝ Ֆենի ու Հաոյի միավորման արդյունքում (դրանք գտնվել են Ֆեն գետի աջ ու ձախ ափերին՝ Հուանհեի վտակ Վեյհեի հետ նրա միախառնվելու վայրի մերձակայքում)։ Պատմական այդ մայրաքաղաքի ավերակները ներկայումս գտնվում են Չինաստանի Ժողովրդական Հանրապետության Շենսի նահանգում, Սիան քաղաքից 12 կիլոմետր դեպի հարավ-արևմուտք։ 1961 թվականին Չինաստանի Ժողովրդական Հանրապետության Պետական խորհրդի որոշմամբ Ֆենհաոյի ավերակներին շնորհվել է մշակութային ժառանգության նշանակալից օբյեկտի կարգավիճակ։

## Պատմություն
Ֆեն քաղաքը հիմնել է արքա Ժու Վեն Վանը, Հաո քաղաքը՝ արքա Ժու Վու Վանը, Հանի ժամանակներում։

Հնագիտական հետազոտությունների ու պեղումների ընթացքում հայտնաբերվել են պալատի ավերակներ, շենքերի հիմքեր, որպես պահեստարաններ ծառայած քարանձավներ, արհեստագործական արտադրանքի նմուշներ, դամբաններ և արժեքավոր այլ իրեր ու առարկաներ։

Հնավայրը կարևորագույն նշանակություն ունի Արևմտյան Չժոուի թագավորության հասարակական կյանքն ուսումնասիրելու տեսակետից։ Այդ նկատառումով էլ 1961 թվականից ընդգրկված է Չինաստանի Ժողովրդական Հանրապետության պատմամշակութային հուշարձանների ցանկում։

## Գրականություն
* *[[Cihai]]* („Meer der Wörter“), Shanghai cishu chubanshe, Shanghai 2002, ISBN 7-5326-0839-5

## Ծանոթագրություններ

## Արտաքին հղումներ
* Fenghao Site 
* Feng-Hao yizhi yu mudi 

Կատեգորիա:Չինաստանի բնակավայրեր
Կատեգորիա:Չինաստանի քաղաքներ
Մետալուրգի օր

**Մետալուրգի օր**, ամենամյա մասնագիտական տոն, որը նշվում է Ռուսաստանում, Բելառուսում, Ուկրաինաում, Ղազախստանում, Հայաստանում։

## Պատմություն
1957 թվականի սեպտեմբերի 28-ին ԽՍՀՄ Գերագույն խորհուրդը ԽՍՀՄ տնտեսության վերականգնման գործում մետալուրգիական արդյունաբերության խաղացած դերի համար հուլիսի երրորդ կիրակի օրը հռչակել է Մետալուրգի օր։ Գերագույն խորհուրդը հրամանը հաստատել է 1980 թվականի հոկտեմբերի 1-ին և 1988 թվականի նոյեմբերի 1-ին։ Այս տոնը մեծ շուքով նշվում է մետալուրգիական քաղաքներում։

ԽՍՀՄ փլուզումից հետո Մետալուրգի օրը որպես տոն պահպանվել է ԱՊՀ բոլոր այն երկրներում, որտեղ մետալուրգիան կարևորագույն դեր է խաղում երկրի տնտեսության մեջ։ Ուկրաինայում տոնակատարությունը մտցվել Է նախագահի 1993 թվականի հունիսի 3-ի № 187/93 հրամանով։ Ղազախստանում Մետալուրգի օրը նշվում է հանրապետության նախագահի՝ 2003 թվականի հրամանագրի համաձայն, Բելառուսում՝ նախագահի՝ 1998 մարտի 26-ի «Բելառուսի Հանրապետությունում պետական տոների, տոնական օրերի և հիշատակի օրերի մասին» № 157 հրամանագրի համաձայն։

Ռուսաստանի պատվավոր կոչումների ցանկում կա «Ռուսաստանի Դաշնության վաստակավոր մետալուրգ» կոչումը։

## Դրամագիտություն
2020 թվականի հունիսի 30-ին Ռուսաստանի բանկը թողարկել է 10 ռուբլի մետաղադրամ՝ «Մետալուրգիական արդյունաբերության աշխատող», որը նվիրված է արդյունաբերության կարևորագույն ոլորտներից մեկի աշխատողներին՝ մետալուրգներին։

## Հանքագործի և մետալուրգի օրը Հայաստանում
«Հայաստանի Հանրապետության տոների և հիշատակի օրերի մասին» ՀՀ օրենքի 18-րդ հոդվածի համաձայն՝ Հայաստանի Հանրապետությունում Հանքագործի և մետալուրգի օրը նշվում է հուլիսի երրորդ կիրակի օրը։ Տոնը նշվում է 2008 թվականից՝ ՀՀ կառավարության 2008 թվականի ապրիլի 25-ի N 396-Ն որոշմամբ։

Տոնի պատմական արմատները գնում են դեպի ավելի հին ժամանակներ․ 1957 թվականին ԽՍՀՄ Գերագույն խորհրդի նախագահության որոշմամբ սահմանվել էր հուլիսի երրորդ կիրակին նշել որպես հանքագործի և մետալուրգի օր։

Օրը տոնական է բոլոր նրանց համար, ովքեր զբաղվում են բնական հարստությունների և օգտակար հանածոների արդյունահանմամբ։

## Ծանոթագրություններ

## Արտաքին հղումներ
* Այսօր հանքագործի և մետալուրգի մասնագիտական օրն է
* Հանքագործի ու մետալուրգի օրը Թեղուտում
* Ալավերդու ու Մետալուրգի տոնը նույն օրն է

Կատեգորիա:Արդյունաբերություն
Կատեգորիա:Բելառուսի տոներ
Կատեգորիա:Հայաստանի տոներ
Կատեգորիա:Ղազախստանի տոներ
Կատեգորիա:Մասնագիտական տոներ
Կատեգորիա:Ուկրաինայի տոներ
Կատեգորիա:Ռուսաստանի տոներ
Գերմանիայի օրհներգ

**Գերմանիայի օրհներգ** (), Գերմանիայի օրհներգն իրենից ներկայացնում է Յոզեֆ Հայդնի երաժշտությունը՝ Հենրիխ Հոֆման ֆոն Ֆալերսլեբենի բանաստեղծությունների համադրությամբ։ Հայդնի երաժշտությունը՝ ստեղծված դեռևս 1797 թվականին, ի սկզբանե կոչվում էր «Կայզերի երգ» (Kaiserlied) և նվիրված էր Ավստրիայի կայսր Ֆրանց Երկրորդին։ 1841 թվականին Հոֆմանը գրում է «Գերմանիան վեր ամենից» բանաստեղծությունը։

1952 թվականին «Գերմանացիների երգի» (կատարվում էր առանց բառերի) 3-րդ տունն ընդունվում է որպես Գերմանիայի ֆեդերատիվ հանրապետության պետական օրհներգ։ Զուգահեռ ձևավորված Գերմանիայի դեմոկրատական հանրապետության օրհներգը դարձավ Հանս Այսլերի «Ավերակներից վերածնված» երգի երաժշտությունը՝ Յոհան Բեխերի բանաստեղծության հետ միասին։

Գերմանական պետությունների միավորումից հետո «Գերմանացիների երգի» 3-րդ տունը դարձել է միավորված Գերմանիայի պաշտոնական օրհներգը։

## Տեքստ
### Օրհներգը բնօրինակ լեզվով
thumb|240px|Հատված օրհներգի մեղեդուց
thumb|200px|ձախից|1957 թվականի ԳՖՀ-ի նամականիշ` օրհներգի առաջին տողի բառերով




## Ծանոթագրություններ

## Արտաքին հղումներ
*Գերմանիայի օրհներգի տեքստը, նոտաներն ու ձայնային ֆայլերը
* Հիմնի երաժշտությունը (առանց բառերի)

Կատեգորիա:Ազգային օրհներգեր
Կատեգորիա:Բնօրինակում անաղբյուր հոդվածներ
Կատեգորիա:Գերմանիայի պետական խորհրդանիշեր
DoReDos

**DoReDos**, մոլդովական եռյակ Ռիբնիցա քաղաքից։ Խմբի անդամներն են Մարինա Ջունդիեթը, Եվգենի Անդրիանովը և Սերգեյ Միցաը։ Նրանք ներկայացրել են Մոլդովան Եվրատեսիլ 2018 երգի մրցույթում իրենց «My Lucky Day» երգով, որտեղ եզրափակչում գրավել են 10-րդ հորիզոնականը։ Նախկինում խումբը փորձել էր ներկայացնել Մոլդովան Եվրատեսիլ 2015 և 2016 երգի մրցույթում։ 2017 թվականին նրանք ներկայացրել են Մոլդովան Նոր Ալիք մրցույթում և գրավել առաջին հորիզոնականը։ Խմբի պրոդյուսերը Վալերի Դժունդյետն է։

## Պատմություն
DoReDos խումբը հիմնադրվել է 2011 թվականին Ռիբնիցա քաղաքում։ 2017 թվականին Նոր Ալիք մրցույթում նրանց հաղթանակից հետո խմբի երեք անդամներն էլ ստացել են Մոլդովայի վաստակավոր արտիստի կոչում։ 2018 թվականի մարտից խումբը սկսել է ելույթ ունենալ Bis Music երաժշտական լեյբլի ներքո։ Ֆիլիպ Կիրկորովը, որը նաև «My Lucky Day» երգի կոմպոզիտորն է, ակտիվ մասնակցություն է ունեցել Եվրատեսիլ 2018-ի նախապատրաստական աշխատանքների և խմբի շրջագայության մեջ։ Մրցույթի եզրափակչում DoReDos-ը վաստակել է 209 միավոր և գրավել 10-րդ հորիզոնականը։

## Խմբի անդամներ
* Մարինա Ջունդիեթ
* Եվգենի Անդրիանով
* Սերգեյ Միցա

## Սկավառակագրություն
[մինի|DoReDoS-ը և [Ֆիլիպ Կիրկորովը|alt=]]
### Սինգլներ

## Ծանոթագրություններ

## Արտաքին հղումներ
* DoReDos խմբի պաշտոնական կայք 

Կատեգորիա:Եվրատեսիլ երգի մրցույթի մասնակիցներ
Թղթե մարդը

**«Թղթե մարդը»** (), ամերիկյան կատակերգական մելոդրամա՝ նկարահանված 2009 թվականին։ Ֆիլմը պատմում է ամերիկացի գրողի ստեղծգործական կյանքի մասին։

Գլխավոր դերում՝ Ջեֆ Դենիելս։

## Սյուժե
Գլխավոր հերոս Ռիչարդ Դաննը գրող է, որը երազում է վաճառել իր վեպերը մեծ տպաքանակով։ Նա ուզում է, որ և՛ իր գրքերը, և՛ ինքը դառնան  հանրաճանաչ։ Բազում փորձեր կատարելուց հետո գրքերի պահանջարկը այդպես էլ չի բարձրանում։ Ռիչարդը պատահականորն հանդիպում է Լոնգ Այլենդ նահանգի մի պատանի դպրոցականի հետ։ Նրանք անսպասելիորեն դառնում են ընկերներ, ինչը օգնում է լուծել բոլոր խնդիրները։

## Դերերում
* Ջեֆ Դենիելս՝ Ռիչարդ Դան
* Էմմա Սթոուն՝ Էբբի
* Ռայան Ռեյնոլդս ՝ կապիտան
* Լիզա Կուդրոու՝ Կլարա Դան
* Հանթեր Փերիշ՝ Բրայս
* Կիրան Կալկին՝ Քրիստոֆեր
* Արաբելա Ֆիլդ՝ Լյուսի

## Պրեմերիա
* Պրեմիերան տեղի է ունեցել ԱՄՆ-ում, 2009 թվականի հունիսի 15-ին, Լոս Անջելեսի կինոփառատոնում
* 2009 թվական հոկտեմբերի 10, ԱՄՆ, Հաեմփթոնի միջազգային կինոփառատոն
* 2010 թվական, մարտի 26, ԱՄՆ, Քլիվլենդի միջազգային կինոփառատոն
* 2010 թվական ապրիլի 9, ԱՄՆ, Ֆլորիդայի միջազգային փառատոն
* 2010 թվականի ապրիլի 23-ին ԱՄՆ-ում ֆիլմը թողարկվեց սահմանափակված վարձույթում

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Բադի մուվի
Կատեգորիա:Ֆիլմեր գրողների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Նյու Յորք նահանգում նկարահանված ֆիլմեր
Identify (ալբոմ)

***Identify***, հարվկորեական բոյ բենդ GOT7-ի առաջին ստուդիական ալբոմը։ Թողարկվել է 2015 թվականի նոյեմբերի 18-ին JYP Entertainment-ում գլխավոր «하지하지마 (Stop Stop It)» սինգլով։

## Տրեկ-լիստ

## Չարթեր
### Ալբոմ

### Երգ
«***Stop Stop It***»

### Վաճառք

## Ծանոթագրություններ

Կատեգորիա:2014 ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն ալբոմներ
Քոդի Քրոփեր

**Քոդի Ժոզեֆ Քրոփեր** (, ), ամերիկացի ֆուտբոլիստ, «Հյուսթոն Դինամո» ակումբի դարպասապահ։

## Կենսագրություն
Քրոփերը ծնվել է Ատլանտայում և 12 տարեկան հասակում տեղափոխվել Մինեսոտա։

### Ակումբային կարիերա
ԱՄՆ-ի երիտասարդական թիմերում անցկացրած խաղերից հետո Քրոփերը տեղափոխվել է Անգլիա և խաղացել «Իպսվիչ Թաուն» ակումբի ակադեմիայում։ 2012 թվականի օգոստոսին տեղափոխվել է «Սաութհեմփթոն»։

2015 թվականի հունիսի 30-ին Քոդի Քրոփերը տեղափոխվել է «Միլթոն Քինս Դոնս» ակումբ և նույն թվականի օգոստոսի 11-ին նշել է նորամուտը այնտեղ՝ Ֆուտբոլային լիգայի գավաթի խաղարկության առաջին փուլի՝ «Լեյտոն Օրիենտ» ակումբի դեմ խաղում։ 2016 թվականի ապրիլի 16-ին Քրոփերը կարմիր քարտ է ստացել և հեռացվել խաղադաշտից «Փրեստոն Նորթ Էնդ» ակումբի հարձակվող Յուեն Դոյլի նկատմամբ ֆոլի համար։ 2015/16 մրցաշրջանի ավարտից հետո ակումբը չի երկարաձգել պայմանագիրը ֆուտբոլիստի հետ։

2016 թվականի օգոստոսին Քրոփերը պայմանագիր է ստորագրել MLS-ի «Նյու Ինգլենդ Ռևոլյուշն» ակումբի հետ։ Բոստոնցիների կազմում նորամուտը նշել է հոկտեմբերի 23-ին՝ «Մոնրեալ Իմպակտի» դեմ խաղում՝ 2016 մրցաշրջանի կանոնավոր առաջնության վերջին տուրում։ 2017 թվականի մրցաշրջանում՝ Բոբի Շաթլուորտի հեռանալուց հետո, Քրոփերը դարձել է ակումբի հիմնական դարպասապահը։ 2018 թվականի մրցաշրջանում կորցրել է տեղը մեկնարկային կազմում՝ մրցակցությունում զիջելով Մեթ Թյորներին։ 2019 թվականի օգոստոսի 17-ին Քրոփերը վարձավճարով տեղափոխվել է Չեմպիոնշիպի «Հարթֆորդ Աթլետիկ» ակումբ, որտեղ անցկացրել է մրցաշրջանի մնացած մասը։ «Հարթֆորդում» նորամուտը նշել է օգոստոսի 24-ին՝ «Ատլանտա Յունայթեդ 2»-ի դեմ խաղում։ 2019 թվականի մրցաշրջանի ավարտից հետո «Նյու Ինգլենդ Ռևոլյուշնի» հետ Քրոփերի կնքած պայմանագրի ժամկետն ավարտվել է։

2020 թվականի հունվարի 24-ին Քրոփերը պայմանագիր է կնքել «Հյուսթոն Դինամո» ակումբի հետ։

### Կարիերա հավաքականում
Քրոփերը հրավիրվել է մասնակցելու ԿՈՆԿԱԿԱՖ-ի երիտասարդական առաջնության խաղերին 2011 (Գվատեմալայում) և 2013 (Մեքսիկայում) թվականներին։ Նա նաև ընդգրկվել է հավաքականի կազմում՝ մասնակցելու 2013 թվականի աշխարհի երիտասարդական առաջնությանը Թուրքիայում։ 2015 թվականի հունիսին հրավիրվել է ԱՄՆ-ի ազգային հավաքական՝ մասնակցելու Գերմանիայի դեմ ընկերական խաղին։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ամերիկացի ֆուտբոլիստներ
Կատեգորիա:Միլթոն Քինս Դոնսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Վահիդլի

**Վահիդլի** (), գյուղ Ադրբեջանական Հանրապետության Թովուզի շրջանում։

## Պատմություն
Գյուղը հիմնադրվել է ԽՍՀՄ ժամանակաշրջանում։

## Աշխարհագրություն
Գտնվում է Տավուշ քաղաքից 6,5 կմ հարավ-արևմուտք՝ Ախնջի գետի աջ ափին։ Ծովի մակերևույթից 190-530 մետր բարձրության վրա է։

## Բնակչություն
1976 թվականին ունեցել է 815 բնակիչ։

## Ծանոթագրություններ

Կատեգորիա:Թովուզի շրջանի բնակավայրեր
Օլգա Սադովսկայա

**Օլգա Օսիպովնա Սադովսկայա** (), ռուս դերասանուհի, Կայսերական թատրոնների վաստակավոր դերասանուհի (1911 թվական)։

## Կենսագրություն
Օլգա Սադովսկայան (ծննդյամբ՝ Լազարևա) ծնվել է կայսերական թատերախմբի օպերային երգիչ Օսիպ Լազարևի ընտանիքում։ Նա հորից ժառանգել է երաժշտական-վոկալային տվյալները և հետաքրքրությունը ժողովրդական երգի հանդեպ։ От своей няни крепостной Евпраксии усвоила чистоту и красоту речи, её богатство, узнала старинный уклад жизни.

երիտասարդության տարիներին Օլգա Օսիպովնան պատրաստվում էր դառնալ դաշնակահարուհի և սովորում էր երգել։ Բայց 1867 թվականին նա պատահաբար ելույթ է ունեցել «Արտիստական խմբակի» ներկայացմանը «Ուրիշի խնջույքի խումարաթողին»։ Հենց դրանից հետո էլ նա գիտակցել է իր կոչումը բեմում։

Օլգա Սադովսկայան ամուսնացած է եղել դերասան Միխայիլ Պավլովիչ Սադովսկու հետ։ 1872 թվականի ապրիլի 23-ին (մայիսի 5-ին) ծնվել է նրանց դուստրը՝ ապագա դերասանուհի Ելիզավետա Սադովսկայան (բեմական անունը մոր կենդանության օրոք՝ Սադովսկայա-2-րդ)։ 1874 թվականի օգոստոսի 21-ին ծնվել է նրանց որդին՝ ապագա դերասան Պրով Սադովսկի կրտսերը։ 1878 թվականին ծնվել է Միխայիլ Միխայլովիչ Սադովսկին (ավագ).

Օլգա Օսիպովնա Սադովսկայան մահացել է 1919 թվականի դեկտեմբերի 8-ին Մոսկվայում։

## Ստեղծագործություններ

### Դերեր թատրոնում
* 1867 թվական — «Ուրիշի խնջույքի խումարաթողին» Ա. Ն. Օստրովսկի, *Նաստասյա Պանկրատիևնա*

#### Փոքր թատրոն
* 1879 թվական — Ա. Ն. Օստրովսկու «Աշխույժ վայրում»  — *Եվգենիա*
* 1879 թվական — Ա. Ն. Օստրովսկու «Ամպրոպ» — *Վարվարա*
* 1879 թվական — Ա. Ն. Օստրովսկու «Հին ընկերն ավելի լավ է, քան երկու նորը» — *Գուշչինա*

## Ծանոթագրություններ

Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:Ռուս դերասանուհիներ
Կարլո Պոնտի

**Կարլո Պոնտի**  (, ), իտալացի կինոռեժիսոր։

## Կենսագրություն
Կարլո Պոնտին ծնվել է 1912 թվականի դեկտեմբերի 11-ին, Իտալիայի Մաջենտա քաղաքում։ Պոնտին իրավաբանություն է սովորել Միլանի համալսարանում։ Նա սկսել է կինոարտադրությամբ զբաղվել 1941 թվականին և իր կարիերայի ընթացքում մասնակցել է ավելի քան 140 կինոնկարների ստեղծմանը, որոնց թվում էին Ֆեդերիկա Ֆելինիի (Ճանապարհ), Վիտորիո Դե Սիկայի (Նեապոլի ոսկին), Դևիդ Լինի, Միքելանջելո Անտոնիոնի ֆիլմերը, ինչպես նաև իտալական և համաշխարհային կինոյի շատ այլ ճանաչված դասականների ֆիլմերում։

Կարլո Պոնտիի երկրորդ կինը դերասանուհի Սոֆի Լորենն էր, որին նա դարձրել է համաշխարհային աստղ։ Այս ամուսնության ընթացքում նա ունեցել է երկու որդի` դիրիժոր  Կարլո Պոնտի կրտսերը և Էդուարդո Պոնտին ՝ կինոռեժիսոր։ Առաջին ամուսնությունից որդին` Ալեսանդրոն նույնպես կինոռեժիսոր է։

Կարլո Պոնտին մահացել է 2007 թվականի հունվարի 10-ին` Շվեյցարիայի Ժնև քաղաքում 94 տարեկան հասակում թոքերի հիվանդությունից։

## Ընտրյալ ֆիլմագրություն
1954 - Ճանապարհ

1954 - Նեապոլի ոսկին

1956 - Պատերազմ և խաղաղություն

1958 - Այդպիսի կին

1960 - Չոչարա

1961 - Կինը կին է

1961 - Լեոն Մորեն, քահանա

1962 - Բոկաչո 70

1962 - Մատնիչը

1962 -Ալթոնայի ճգնավորները

1963 - Երեկ, այսօր, վաղը

1963 - Արհամարհանք

1964 - Ամուսնություն իտալական ձևով

1965 - Տասներորդ զոհը

1965 - Բժիշկ Ժիվագո

1966 - Լուսանկարների խոշորացում

1967 - Հրշեջների պարահանդես

1968 - Սիրահարներ

1972 - Սպիտակ, կարմիր և ...

1973 - Ջորդանո Բրունո

1974 - Ուղևորություն

1974 - Գազան

1975 - Բրավո, Տիկնիկ

1975 - Մասնագիտությունը Լրագրող

1976 - Զզվելի, կեղտոտ, չար

1976 - Կասանդրայի լեռնանցք

## Ծանոթագրություններ

Կատեգորիա:Միլանի համալսարանի շրջանավարտներ
Կատեգորիա:Իտալացի պրոդյուսերներ
Կատեգորիա:Իտալացի կինոռեժիսորներ
Կատեգորիա:Իտալացի սցենարիստներ
Կատեգորիա:Օսկարակիրներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի սցենարիստներ
Կատեգորիա:Իտալացի ռեժիսորներ
Կատեգորիա:Թոքաբորբից մահացածներ
Կատեգորիա:Իտալացի երկարակյացներ
Ղարադաշ

**Ղարադաշ**, գյուղ Արևմտյան Հայաստանում, Կիլիկիայի Ադանայի նահանգում։

Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Դոնդար Ղուշչու

**Դոնդար Ղուշչու** (), գյուղ Ադրբեջանական Հանրապետության Թովուզի շրջանում։

## Պատմություն
Գյուղը հիմնադրվել է ԽՍՀՄ ժամանակաշրջանում։

## Աշխարհագրություն
Գտնվում է Տավուշ քաղաքից 4 կմ հարավ՝ Եկեղեցաջուր (Քիլիսասույու) գետակի ափերին։ Ծովի մակերևույթից 460-490 մետր բարձրության վրա է։

## Բնակչություն
Համաձայն 2009 թվականի մարդահամարի գյուղի բնակչությունը կազմում է 3754 մարդ։
1977 թվականին ունեցել է 1921 բնակիչ։

## Արտաքին հղումներ
* Ադրբեջանական կողմը սեփական բնակչությանը շրջապատել է հրետանային մարտկոցներով` դարձնելով թիրախ. ՀՀ ՊՆ խոսնակ

## Ծանոթագրություններ

Կատեգորիա:Թովուզի շրջանի բնակավայրեր
Կարլ Լյովիթ

**Կարլ Լյովիթ** (, ), գերմանացի փիլիսոփա։

## Կենսագրություն
Կարլ Լյովիթը ծնվել է բողոքականություն ընդունած հրեական ընտանիքում։ Նրա հայրը՝ Վիլհելմ Լյովիթը, ուսուցիչ էր և նկարիչ։

Կարլ Լյովիթը մասնակցում է Առաջին համաշխարհային պատերազմին՝ կռվելով իտալական ռազմաճակատում։ Նա, ծանր վիրավորվելով, հայտնվում է համակենտրոնացման ճամբարում՝ Ջենովայի մոտակայքում։ 1917 թվականին՝ ազատվելուց հետո, Ֆրայբուրգում ուսումնասիրում է փիլիսոփայություն և կենսաբանություն՝ Հուսերլի, Հայդեգերի և Հանս Շպեմանի ղեկավարությամբ։ Մյունխենում պաշտպանում է Նիցշեի փիլիսոփայությանը նվիրված դիպլոմային աշխատանք։ 1924 թվականից աշխատում է Մարբուրգում՝ Հայդեգերի ղեկավարությամբ, մտերմանում է Լեո Շտրաուսի և Հանս Գեորգ Գադամերի հետ։ Պաշտպանում է ֆենոմենոլոգիայի (փիլիսոփայություն) վերաբերյալ դիսերտացիա՝ դառնալով պրիվատ-դոցենտ։ Հայդեգերի հետ տարաձայնություններ է ունենում նացիզմի վերաբերյալ վերջինիս դիրքորոշման պատճառով, բանավեճ է մղում Կարլ Շմիդտի (որ հանդես էր գալիս Հուգո Ֆիալա կեղծանվամբ) քաղաքական փիլիսոփայության դեմ։ Ազգային պատկանելության պատճառով 1935 թվականից նրան այլևս թույլ չեն տալիս դասավանդել։ Մեկնում է Իտալիա, ապա 1936 թվականին՝ Ճապոնիա, իսկ 1941 թվականին՝ ԱՄՆ։ Հարթֆորդում (Կոնեկտիկուտ) վարում է աստվածաբանական սեմինար, 1949 թվականից աշխատում է Նյու Յորքի Սոցիալական հետազոտությունների նոր դպրոցում։ 1952 թվականին վերադար
ռնում է Գերմանիա և դասավանդում Հայդելբերգի համալսարանում մինչև թոշակի անցնելը՝ 1964 թվականը։

## Ստեղծագործություն
Փիլիսոփայական մարդաբանության, պատմության փիլիսոփայության և փիլիսոփայության պատմության վերաբերյալ աշխատությունների հեղինակ է (Դեկարտ, Սպինոզա, Ջամբատիստա Վիկո, Հեգել,  Կիերկեգոր, Մարքս, Յակոբ Բուրգհարդ, Նիցշե, Մաքս Վեբեր, Հայդեգեր, Կարլ Շմիտդ, Պոլ Վալերի), ինչպես նաև մշակույթի փիլիսոփայության վերաբերյալ աշխատությունների (ներառյալ ճապոնականը)։ Թողել է հուշեր, որոնք  հրատարակվել են 1986 թվականին։

Նրա ստեղծագործությունների 9-հատորանոց ժողովածուն հրատարակվել է 1981-1988 թվականների ընթացքում Շտուտգարտում։

Լյովիթի ստեղծագորությունների ամբողջական հավաքածուն ամփոփված է ավելի քան 300 երկերում։

## Երկերի ժողովածու
* *Sämtliche Schriften*, 9 Bde. Hrsgg. von Klaus Stichweh, Marc B. de Launay, Bernd Lutz u. Henning Ritter, Stuttgart 1981—1988:
** Bd. 1: Mensch und Menschwelt. Beiträge zur Anthropologie, 1981
** Bd. 2: Weltgeschichte und Heilsgeschehen. Zur Kritik der Geschichtsphilosophie, 1983
** Bd. 3: Wissen, Glaube und Skepsis. Zur Kritik von Religion und Theologie, 1985
** Bd. 4: Von Hegel zu Nietzsche, 1988
** Bd. 5: Hegel und die Aufhebung der Philosophie im 19. Jahrhundert — Max Weber, 1988
** Bd. 6: Nietzsche, 1987
** Bd. 7: Jacob Burckhardt, 1984
** Bd. 8: Heidegger — Denker in dürftiger Zeit. Zur Stellung der Philosophie im 20. Jahrhundert, 1984
** Bd. 9: Gott, Mensch und Welt — G.B.Vico und Paul Valéry, 1986

## Ծանոթագրություններ

Կատեգորիա:20-րդ դարի փիլիսոփաներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Գերմանացի փիլիսոփաներ
Կատեգորիա:Գերմանիայի հրեաներ
Կատեգորիա:Հրեա փիլիսոփաներ
Կատեգորիա:Մյունխենի համալսարանի շրջանավարտներ